“નેડ, અહીંથી છૂટીને ગયેલા દરદીઓની જેમ, સેબુનું આ દવાખાનું પણ રક્તપિત્તિયા તરીકે ઓળખાવા સાથે સંકળાયેલા જબરદસ્ત ભયમાંથી મુક્ત થવામાં બહુ જ ઉપયોગી થશે. તમે એ જોઈ શકશો. આજે રક્તપિત્તના દરદીઓને શોધીને એમને સારવાર માટે પરાણે પકડીને લાવવા પડે છે, એને બદલે એ લોકો સામે ચાલીને સારવાર લેવા માટે તૈયાર થઈ જશે! આરોગ્ય અધિકારીઓને રક્તપિત્તના ઝનૂની દરદીઓ દ્વારા ચાકુથી રહેંસી નાખીને એમના ટુકડેટુકડા કરી નાખવાની જે વાતો સાંભળવા મળે છે, એ ભયાનક વાતો ખરેખર સાચી છે! પણ હવે એવી કોઈ વાતો આપણે સાંભળવી નહીં પડે! પોતાના ઘરમાં છુપાવીને રાખેલા રક્તપિત્તના દરદીની બાતમી આપી દેવાની શંકાથી પડોશમાં રહેતા નિર્દોષ લોકોને હવે ચાકુથી કોઈ નહીં મારી નાખે! આ બધું જ આપણે બદલી નાખીશું!